CELEX: 22002D0037
Language: da
Date: 2002-04-19 00:00:00
Title: Afgørelse truffet af det Blandede EØS-udvalg nr. 37/2002 af 19. april 2002 om ændring af bilag IX (finansielle tjenesteydelser) til EØS-aftalen

Avis juridique important

|

22002D0037

Afgørelse truffet af det Blandede EØS-udvalg nr. 37/2002 af 19. april 2002 om ændring af bilag IX (finansielle tjenesteydelser) til EØS-aftalen  

EF-Tidende nr. L 154 af 13/06/2002 s. 0022 - 0023

Afgørelse truffet af det Blandede EØS-udvalgnr. 37/2002af 19. april 2002om ændring af bilag IX (finansielle tjenesteydelser) til EØS-aftalenDET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde, ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, ogud fra følgende betragtninger:(1) Bilag IX til aftalen blev ændret ved afgørelse nr. 73/2001 truffet af Det Blandede EØS-udvalg den 19. juni 2001(1).(2) Europa-Parlamentets og Rådets direktiv 2001/34/EF af 28. maj 2001 vedrørende betingelserne for værdipapirers optagelse til officiel notering på en fondsbørs samt oplysninger, der skal offentliggøres om disse værdipapirer(2), konsoliderer flere retsakter, der er indarbejdet i bilag IX til aftalen.(3) Direktiv 2001/34/EF skal indarbejdes i aftalen.(4) Direktiv 2001/34/EF ophæver flere retsakter, der for øjeblikket er indarbejdet i aftalen, deriblandt retsakter med EØS-tilpasninger.(5) EØS-tilpasningerne til de retsakter, der ophæves ved direktiv 2001/34/EF, skal bibeholdes, for så vidt de ikke indeholder overgangsbestemmelser, som er blevet irrelevante -TRUFFET FØLGENDE AFGØRELSE:Artikel 1Bilag IX til aftalen ændres således:1) Teksten i punkt 24 (Rådets direktiv 79/279/EØF) affattes således: "32001 L 0034: Europa-Parlamentets og Rådets direktiv 2001/34/EF af 28. maj 2001 vedrørende betingelserne for værdipapirers optagelse til officiel notering på en fondsbørs samt oplysninger, der skal offentliggøres om disse værdipapirer (EFT L 184 af 6.7.2001, s. 1).Bestemmelserne i direktivet gælder i forbindelse med aftalen med følgende tilpasning:a) Artikel 41 i direktivet finder ikke anvendelse.b) Hvad angår EFTA-staterne, skal de datoer, der henvises til i artikel 90 i direktivet, være følgende:Island: 1. januar 1994Liechtenstein: 1. januar 1997Norge: 1. januar 1994."2) Teksten i punkt 25 (Rådets direktiv 80/390/EØF), punkt 26 (Rådets direktiv 82/121/EF) og punkt 27 (Rådets direktiv 88/627/EØF) udgår.Artikel 2Teksten til direktiv 2001/34/EF på islandsk og norsk, som offentliggøres i EØS-tillægget til De Europæiske Fællesskabers Tidende, er autentisk.Artikel 3Denne afgørelse træder i kraft den 20. april 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(3).Artikel 4Denne afgørelse offentliggøres i De Europæiske Fællessskabers Tidendes EØS-afsnit og EØS-tillæg.Udfærdiget i Bruxelles, den 19. april 2002.På Det Blandede EØS-udvalgs vegneP. WesterlundFormand(1) EFT L 238 af 6.9.2001, s. 22.(2) EFT L 184 af 6.7.2001, s. 1.(3) Ingen forfatningsmæssige krav angivet.